उन्होंने कहा कि राष्ट्रपति देश का सर्वोच्च पद है। जद-यू इसका चुनाव आम सहमति से कराए जाने के पक्ष में हैं। साथ ही उन्होंने कहा कि प्रणब को समर्थन देने का मतलब यह नहीं है कि एनडीए में कोई दरार है। इससे पहले भी ऐसा होता रहा है। राष्ट्रपति के पिछले चुनाव में शिवसेना ने प्रतिभा पाटिल का समर्थन किया था। इसी तरह ज्ञानी जैल सिंह के राष्ट्रपति बनने के समय अकाली दल उनके साथ खड़ा था। उन्होंने कहा कि लोकसभा और राष्ट्रपति चुनाव में बहुत अंतर है। एनडीए मजबूती के साथ लोकसभा चुनाव लड़ेगी, लेकिन राष्ट्रपति के लिए मौजूदा हालात में प्रणब ही सबसे बेहतर नजर आ रहे हैं।